وارزقني عملا يرفعني فمقامك يا لو في قلبي وكذلك حبك يملك كوني فاخافك صدقا واهابك. ورجائك ما يابا ظني وابي ذلك اقدرك الهي قدرك واجلك وكفاءة عني ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا. ونعوذ بالله تعالى من شرور انفسنا ومن
سيئات اعمالنا انه من يهده الله تعالى فلا مضل له. ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله ثم اما بعد
ربك يحبك لانه قد جعل حرمة دمك عنده عظيمة لأ مش مسموح لحد انه يهريق دمك لأ النبي صلى الله عليه وسلم اخبر لزوال الدنيا اهون عند الله من قتل رجل مسلم. شف الدنيا تزول الدنيا كده. بس
بس لا يغراق دمك في حد جعل لك حرمك هذه الحرمة في القوانين الوضعية واحد بيقتل واحد يحصل له ايه يتقتل به يتسجن به صح كده؟ اقصى حاجة. لا انت في انت في كنف
ما شرعه الرحمن زوال الدنيا اهون عند الله من قتل ايه؟ رجل مسلم. بل وفي رواية من قتل مؤمن بغير حق بل وفي رواية للبيهقي في صحيح الترغيب من دم يسفك بغير حق
شف مين مين جعل لذمة هذه الحرمة مين جعل لبدنك لبدنك هذه الحرمة؟ وكتبنا عليهم فيها ان الايه ان النفس بالنفس والعين بالعين شف والسن والجروح شف سنة بسنة عين بعين شف شف
جعل لك حرمة ازاي؟ مش ايه؟ مش في القوانين الوضعية والارضية كلب وراح مش الاف تحرك وتقتل وعادي مش ملايين البشر الناس اللي بيدعوا الحضارة النهاردة ينزلوا مكان يهرقوا دماء الالوف
يريق دماء الالوف ولا يحركون ساكنا. اللي يقول لك احنا بنكرم الانسان ويقول لك بنحترم الانسان ويقول لك حقوق الانسان الانسان هو الانسان الغربي عندهم بس انا باي انسان تاني لا يحترم وليس له حقوق ولا يكرم
ربك سبحانه وتعالى كرمك وجعل لدمك حرمة والله مش ده بدنك جعل له حرمة مالت جعل له حرمة حرم ان حد يسلبك ما لك بغير وجه حق. حرم ان حد يسرقك حرم ان حد ينصب عليك
حرم ان حد يغرر بك. شوفوا كده فقه البيوع. شوفوا فقه البيوع شوفوا البيوع المحرمة. شوفوا البيوع المحرمة. وشوفوا البيوع المحرمة عشان ايه ان بس ممكن ايه؟ في احتمالية ان هو يغرر بك
تلاقي بيع محرم عشان ايه؟ عشان البعد ده بس. ان احتمال يكون فيه ايه؟ تغرير بحضرتك شوف كيف يحفظ عليك مالك سبحانه وتعالى؟ كيف يحفظ عليك سلامتك النفسية؟ كيف يحفظ عليك سلامتك البدنية
كيف يحفظ عليك سلامتك الوجدانية وشف من حواليك ايه؟ يشرع ان الناس تسلم عليك ليه؟ عشان يشيعوا حواليه الجو من الالفة والسلام والامان ويشرع ان الناس تقول لك احسن كلام وقل له بدي يقول التي هي ايه؟ احسن
ويشرع ان الناس تقول لك كلام طيب ويشرع ان الناس تدخل السرور على قلبك. بل ويؤكد ان احب الاعمال اليه سرور يدخلوه على قلبك احب الاعمال الى الله السرور تدخله على ايه؟ على مسلم
في يا جماعة مين عمل عشانك كده مين كرمك كده مين اعتنى بك كده مين اكرمك كده الله سبحانه وتعالى جل جلاله بص مهما تقول لي يعني مهما بص يعني الواحد قعد يتخيل كده مش ممكن ابدا الانسان هيكرم او حد هيكرم الانسان
كما كرمه الرحمن سبحانه وتعالى الله عز وجل يقول من قتل نفسا بغير نفس او فساد في الارض فكأنما والله العظيم ما موجودة في تشريع ان الله سبحانه وتعالى يرسخ في وجدان الانسان المسلم
ان نفس تقتل فكانما قتل الناس جميعا وهم عندهم الناس جميعا يساوون نفسا واحدة ينزل على بلد ينزل على افغانستان ولا على العراق ولا على سوريا ولا على فلسطين ولا على اليمن ينزل على بلده
ويهريق دماء الالوف وعنده ولا اي حاجة. ولا يساوي اي حاجة. ولا كأن في اي حاجة لا ربك شف ازاي كرمك وازاي كرم الانسان من قتل نفسا بغير نفس او فساد في الارض فكأنما قتل الناس
جميع ومن احياها فكأنما احيا الناس جميعا شف شف ازاي يرغب الدكتور اللي بيعالجك شف ازاي رغبه! شف ازاي هو جعل لك شف كرمك ازاي! يقول للراجل اللي هو ربنا يجعله سبب في ان انت يبقى على حياتك ده يقول له ايه ؟ انت كانما يحيي الناس جميعا
انت لك اجر وثواب انك كانك احييت الناس جميعا. يرغب الشخص النهاردة اللي هيطعمك ولا هيسقيك عشان يستنقذ حياتك من الجوع او من العطش يرغب الشخص النهاردة اللي هو هيحميك او يضعك في مكان اللي هيخرجك من ازمة ارغبه فكانما احيا الناس جميعا
في تكريم زي كده الله المستعان. ربك يحبك وشف بعد كده كمان بقى ايه سبحان الله! انت لو عندك مسلا واحد من ولادك كده الواحد اه يحب يعني كان والدي يقول ايه؟ ما حدش يحب حد احسن منه الا ايه؟ ابنه. فانت بطبيعة الحال يبليا ربنا رزقك انك تحب ايه؟ تحب ابنك. وده برضو من تكريم ربنا لك
والله من تكريم ربنا لك ان ربنا رزقك والد ووالدة وعطف قلبهم ايه؟ عليك. واداهم طاقة غير متصورة على التضحية لاجلك تحملك والله العظيم لما تشوف انت هتشوف ايه لما تتصور بس اللي امك تحملته عشانك في فترة الحمل دي
حاجة لا تتصور اصلا لا تتصور اسألوا بقى الاطباء اسألوهم عن اللي الست بتعانيه في فترة الحمل دي. وازاي حياتها بتقف؟ وازاي الراجل هو بيتحمل برضه ان مراته ما عدتش تقدر تقوم زي الاول وتطبخ زي الاول وتتحرك زي الاول وبيتحمل وهو فرحان. وهي بتتحمل وهي
فرحانة وبيتاخد من دمها وبيتاخد من جسمها ويا فرحان وشكلها اتشوه وفرحان ووزنها مش عارف ايه وفرحانة. رغم ان الست بقى ايه حتى لو دخل على مراتك كده وزعلانة والدنيا يعني بايزة خالص لا ايه ده انت خسيتي تنسى كل حاجة
الست عندها بقى يعني خست وبقت جميلة ده حاجة حلوة جدا فتصور بقى شكلها اتبعجر خالص بقت متبعجرة على الاخر ومش عارف ايه وكل ده وايه ومستحمله وصحتها ومستحملة وفرحان
مش بس مستحملة شف شف ازاي هيأ لك جو ايه انت مش مكروه. يعني وانت جاي انت مش مكروه. لا يعني كل التعب ده اللي بيتعبوه عشانك وربك عز وجل حيا لك الكلام ده كرمك. ان انت جاي وهم ايه؟ وهي فرحانة جدا. وتقعد كده تسمع صوتك ومش عارف وتخبط ومش عارف تعمل ايه. فرحانة جدا
وتلاقي ابوك فرحان جدا. والدنيا وقفت وبقى مش عارف ايه. بعد الاول ما كان بيشتغل مش عارف كزا بقى بيشتغل اكسترا تايم عشان او وقت اضافي عشان خاطر ايه؟ ان هو يوفر لك حاجياتك. واول ما تنزل ازاي جواه رغبة انك ما تعش زي ما هو عاش. نفسه تعيش احسن ما هو ايه
ما هو عاش نفسه تاكل احسن اكل وتشرب احسن شرب وتلبس احسن لبس وتقعد في احسن مكان. مين اللي عمل كده مين اللي كرمك ده كل ده انا لا انسى واحد كده من اخوانا ربنا يحفظه يا رب والدكتور زميلنا
يعني زاده الله عز وجل برا ورزقنا الله واياكم البر كل ما يقعد كده كان يقول الله يرحمك يا ابويا ييجي مسلا ايه نتكلم على العربيات يقول الله يرحمك يا ابويا ما بهدلنيش في مواصلات
نيجي نتكلم عن مش عارف ايه الله يرحمك يا ابويا ما حوجنيش حاجة الله يرحمك يا ابويا الله يرحمك يا ابويا. انت بتقول سبحان الله طب يعني الواحد لما يقعد يتخيل بقى كده فهمت ازاي ان النبي
صلى الله عليه وسلم مش قادر ينسى ربنا خالص. مش قادر ينسى ربنا فمين اللي عطف القلوب دي عليك؟ ومين اللي خلاها تتحمل كل ده عشانك؟ لأ ولما تطلع بقى للدنيا دي مشكلة تانية
يروح يستدين ويقترض عشان ايه؟ علشان اللي يخرجك يكون افضل انسان. اكتر حد يستأمنه. يروح مكان نضيف ومستشفى نضيفة وطبيب يكون مطمن له اصل خايف عليه. ولو حصل لك اي حاجة بس وتعبت ودخلت حضانة ولا مش عارف ايه يبقى ايه؟ حاطط ايده على قلبه. وعمال بيدعي ربنا
ويتضرع الى الله سبحانه وتعالى ويوصيهم به بالله عليكم خلوا بالكم منه ده مش عارف ايه ده ايه ايه ده ؟ بقت حاجة غالية اوي. وانت اصلا اصلا اصلا هل اتى على الانسان حينما الدهر لم يكن شيئا؟ مذكورة. مين اللي جعل لك الكرامة دي
بص على يطلع الست شهور اللي هيعيشهم. امك تتصدى وابوك يتصدى ويطلع عينهم وفرحانين يبقوا شوية بس يرجعوا تاني تلاقي الام ايه الواد مصديها طول اليوم. بكاء ومش عارف ايه ومغص وحمام واول بس ما ايه ما يضحك
كده تنسى كل حاجة تنسى كل حاجة ابوك جاي عمال يخانق في امك ومش عارف ايه وبعدين نلاقيك بتبتسم كده ييجي ناسي كل حاجة فسبحان الملك! اه والله انا كنت يعني بقول لحتى والامهات بالزات كان بعض مسلا النساء اللي بتتابع عندي في العيادة اقول لها والله انت اجرك عند ربنا كبير
اصبري بس ده انسى ابنك ده لو يعني انا راجل اهو لو قعدت به ساعتين مش هكمل الساعتين واجري به في الشباك ما امات ربنا عاطف قلبها عليك بشكل عجيب جدا. انها تتحملك وتتحملك وتتحملك. انت وخصوصا بقى سبحان الله بحس انها ابتلاءات عجيبة
يعني مسلا الاطفال عندهم حاجة اسمها ان هو ايه ما ينامش الا اما يحس بالامان. طب عمره ما هيحس بالامان وامه ايه؟ نايم فتنام يصحى وتصحى ينام واخد بالك؟ فيصديها
الناس بتنام بالليل وهو ينام بالايه؟ بالنهار فما فيش بأس يعني مسلا ست شهور سنة من العذاب مش عارفة تنام تلاقيها جاية كده كأنها بتشرب مخدرات والله عينيها مش عارف مالها ضايعة خالص وخاسة لأ مش وبرضو ايه مبسوطة
وتيجي تكتب له حقن لا يا دكتور بلاش حقن مش عارف بقى لو حد غيرك كان يعمل له محاكم تفتيش لا ما فيش لا مش قادر تتحمل فيه حاجة. مش قادر ان هو يساء بحاجة
وبعدين لما يضحك تلاقي ايه لقى نفسها لا مش مدايقة ومكتئبة وزعلانة وما لهاش نفس تاكل ولا تشرب وتلاقي والدك زعلان ومتضايق يبقوا مش عارف ايه سبحان الملك تفضل كده كده كده الى ان تفارق الحياة او الى ان يفارق واحد من الوالدين الحياة وهو لا يزال برضو يعتني بك ويهتم بهمك ويهتم لغمك
ويقول لك بس هنجوز البت ونستريح ونستريح مين؟ طب ما يستريحش ده اتجوزت طب هي عاملة ايه مع جوزها؟ طب اخبارها ايه؟ طب النهاردة زعلان؟ النهاردة فرحان. جاب لنفسه هم زيادة. وبعد كده جابت عيل عادل هم العيل. والواد راح
والواد جه ومش عارف ايه ويقولوا احفاد يطلعوا عينه ويكسروا له مش عارف الحاجات انت نفسك انت نفسك في مرحلة بس كده اول ما ايه ما خلاص بقى هتبدأ يعني تطلع من طور ان انت بقى بترضع ده لأ حتى في الرضاعة دي كمان. الواد
بيمص دمها بمسلمة دمها هي نعسانة وتعبانة وهو ايه عايز يرضع ويقعد وفيه عيال بقى كده ايه مفجوعين تحس انه دراكولا اصلا مش ايه اه يأجوج ومأجوج من قبيلة واحد فالت من قبيلة يأجوج ومأجوج كده. تمام؟ تحس ان هو هربان من السد فزيع يفضل يعني اربعة وعشرين ساعة عمال
يصفد يصفد يصفد ما لوش حل الواد ده يعني الواحد ايه في بعض الاحيان كده بيمزح مع بعض الامهات يقول لها ده حاله تجيبي له بقرة حلوف جنبك وخلاص وتوصلي له الخرطوم
ما ما لوش حل الا كده. ففي عمال يعني خلاص بقى ست شهور بقى ويبدأ ايه؟ يفك من الموضوع بقى انه هيرضع وبيعمل حمام. طبعا ما بيرضعش وخلاص يرضع ويعمل حمام. وتلاقي سبحان الله اي حد اتقرف منك بالسمك ما اتقرفش منك
انك شوفي ربنا كرمك ازاي ما تقربش منك. لا بالعكس تبقى فرحانة جدا انها بتنظفك وبتطهرك وبتخليك في في ابى حاجة وفي اجمل حاجة. ممكن تبقى هي هي طالعة متبهدلة بس انت تبقى كون شكلي كويس وفي هندام جميل
اول بقى ما يبدأ ايه؟ يبدأ يحبي فرحان ان انت بدأت تحبي بس بدأت ايه؟ بدأت بقى ايه؟ سلسلة الخسائر المدمرة. تشد البتاع وبعد كده ويقعد يكسر ويكسر لها المشكلة بيكسر لها في النيش المقدس. ودي حاجة برضو ايه صعبة جدا على نفسها. بس برضه مش زعلان
النيش ده اصلا اللي ممكن ايه تكون عملت مع ابوك خمس تلاف خناقة عليه عشان طوله وعرضه ولونه وعدد الكوبايات اللي موجودة في الصف الواحد. وعملت خناق مش مشكلة. فداك فداك يا بودي
وخلاص فدا بودي. المرارة اللي انت اتمررته في الاخير بودي ايه؟ جه ايه؟ ناس بيخلصها ناس. واخد بالك انت؟ بس ايه برضه ولا عادي وفرحانة مش مش زعلان. لا فرحانة ومبسوطة ما فيش اي حاجة. وبعد كده اول ما يبدأ يمشي بقى فرحانة جدا ويحمي ومش عارف وفرحانة جدا
ويتحرك ومش عارف ايه ويلعب ويتنطط. قاعدة منتزرة ابتسامتك كل ده اخوة كل ده من تكريم ربنا ايه؟ لك ما هو ربنا هو اللي عطف القلوب دي عليك وما تقلقش واحد يقول لك بس انا والدي كان متوفي. لا ربنا هيقيض لك ربنا شوية الحنان اللي انت فقدتهم بتاع ابوك ربنا هيضعهم في قلب امك
ربنا هيضعهم في قلب جدا في قلب جدتك في قلب هو نفسه خير من الدنيا وما فيها بس هو سبحانه وتعالى خير من الدنيا وما فيه. اهم حاجة هو باقي لك
لان هو اللي بايه؟ هو اللي بيعطف كل تلك القلوب عليك انت. فشوف الانسان وازاي ربك ايه؟ ازاي ربك كرمه؟ وازاي ربك يعني وكل ده مين مين عامل عشانك كده
مين كرمك التكريم ده مين اعتنى بك العناية دي وشف بقى كمان بقى لما تكبر وتبدأ ايه تعصي ربنا وتعصي ربنا وتعصي ربنا وتعصي ربنا وتعصي ربنا وانا وانت لو عندنا مسلا عيل كده
مسلا مش مزبوط شوية فتلاقي الواحد ايه مكسوف منه صح؟ مكسوف ابنه مسلا مش عارف بيقول الفاظ مش كويسة بيعمل تصرفات مش كويسة حركته كتيرة شوية تلاقيه مش مبسوط منه. وانا اخوة احسن الله اليكم بحذر من
المسألة دي انت ما تقتلش ابنك عشان خاطر الناس. في بعض اولاد هم بطبيعتهم عندهم حركة زيادة فتلاقيه مسلا خد ابنه في مكان فالولد بايه؟ بيتحرك زيادة. فطبعا مكسوف منه عشان الناس يقعد يلطش فيه ويدايقه
هي دي طبيعته يا اما ما تطلعوش يا اما طلعته مش عشان خاطر تجامل واحد ولا عشان فلان ما يبصلكش بصة وحشة تازي ابنك. دي ما لهاش علاقة تربية يعني عشان ما حدش يقول لك لا اصل بربيه دي مش تربية. هو بطبيعته هو طفل. ما ينفعش يتحبب. ما ينفعش يقعد زيه زيك كده. ده احنا بنقول اللي عندنا المعلمات في
متدبر الواد اخره خمس دقايق خمس دقايق كلام وهيفصل بعد خمس دقايق بيفصل هو طبيعته كده. احنا مش عارفين الطفل ادي نفسك بتأذي ابنك عشان خاطر الناس. لا يا عم ما
يأذي ابنه عشان هو ده طبيعته ايه المشكلة يعني؟ هو انت اللي اخترته كده؟ يقول لك اصله مش مربيه. ابقى وريني انت تربيتك هي مش فكرة تربية هو فكرة ان هو مسلا حركته زيادة شوية فكرة ان هو عصبي سنة فكرة انه عنيد سنة فكرة عادي ده ده طفل. ولسه بيهذب
عادي جدا ما هو اللي بيقعد عمال يعترض عليك ده ممكن يكون ابنه بيعمل ابشع من كده. فما تأذيش ابنك عشان خاطر ايه؟ عشان خاطر حد. عشان خاطر مكسوف من حد. لا ماشي انت شايف
ان هو ممكن بيعمل مشاكل حد شوية من مسألة ايه؟ مسلا تواجده في وسط مجموعة من الناس بس لا عشان خاطر كده تأذي ابنك. الله المستعان. الواحد فينا لما يبقى عنده عيل مسلا
كده فاشل تلاقيه ايه ماشي مكسوف منه يعني لو عنده عيل فاشل كده وتعبه ومطلع عينه وعمل اي حاجة كويسة اه تتحاسب انت هتموت ولا ايه ايه الحكاية ايه اللي حصل؟ صح كده
بيقول له يا بابا ده انا ان شاء الله السنة دي زي السنة اللي فاتت. والعجيبة بقى ان انت شف بقى ربك ازاي كرمك؟ انا بقول لك ابوك اهو او امك اكتر حد بيحبك من
بشر في الارض بعد النبي صلى الله عليه وسلم. شف بقى تجد ربك سبحانه وتعالى تبقى انت مقصر جامد جدا وبجد فاشل بمعنى كلمة فاشل. ايوة فاشل في علاقتك بالله سبحانه وتعالى. ورغم كده
لما تعمل حاجة كويسة يباهي بك الملائكة والله العزيم تصور ان مسلا قعدة زي اللي انت فيها دي وقت زي اللي انت عمال تسمع فيه اللي احنا بنتكلم فيه ده
ربك دلوقت بيباهي بك الملائكة تصدق انا بقول لك اهو انا انا عن نفسي انا شايف نفسي فيما يتعلق بعلاقتي بربنا انا فاشل وستين فاشل ما استاهلش ابدا بس هو كريم اوي
وكرمني وكرمك قوي فيباهي بك دلوقتي الملايكة. الله اسمع كده سيدنا عبدالله بن عمرو بن العاص بيقول صلينا مع رسول الله صلى الله عليه وسلم المغرب. فرجع من رجع وعقب من عقب
فجاء رسول الله صلى الله عليه وسلم مسرعا قد حفزه النفس فقد حسد على الركبتين. جاي بسرعة ايه في ايه فقال ابشروا هذا ربكم قد فتح بابا من ابواب السماء يباهي بكم
الله اكبر يقول انظروا الى عبادي قد قضوا فريضة وهم ينتظرون اخرى. الله اكبر. تصور انت من عشر تيام ربك بايه؟ بيباهي بك وانا وانت ممكن قبل ما نيجي هنا
لأ ممكن واحنا هنا احنا فشل شف تكريمه لك ازاي شف ازاي ربك كرمك وفي رواية اسمع دي عن معاوية رضي الله عنه ان رسول الله صلى الله عليه وسلم خرج على حلقة من اصحابه فقال
ما اجلسكم؟ قالوا جلسنا نذكر الله ونحمده على ما هدانا للاسلام ومن به علينا شوف الصحابة مدركين منا دي ها قال االله ما اجلسكم الا ذلك؟ قالوا االله ما اجلسنا الا ذلك
قال اما اني لم استحلفكم تهمة لكم. ولكنه اتاني جبرائيل فاخبرني ان الله عز وجل ليباهي بكم الملائكة. الله اكبر شفت يباهي بك بايه؟ بوقت انت جلست ايه؟ فاذكره فيه سبحانه وتعالى
شف شف ربك شف تكريمه لك سبحانه وتعالى شف حبه لك سبحانه وتعالى. وعن عائشة ان رسول الله صلى الله عليه وسلم قال ما من يوم اكثر من ان يعتق الله
فيه عبدا من النار من يوم عرفة وانه ليدنو ثم يباهي بهم الملائكة فيقول ما اراد هؤلاء. وفي رواية انظروا الى عبادي هؤلاء جاؤوني شعثا غبرا. يبقى شف يباهي بك الايه؟ الملائكة
ربك يحبك ربك يحبك. ومن محبتي لك انه يضحك اليك. انه ايه يضحك اليه ممكن يعني انا اعرف بعض الناس مسلا عامل غلطة مع والده والده مسلا له سنة او سنتين
ما بيضحكش في وشه عمل حلو عمل وحش ما بيضحكش في وشه عشان غلط غلطة او اتصرف تصرف مش مناسب او عمل حاجة مش صح فما بيضحكش في وشه تصور انا وانت نكون مقصرين بس نعمل حاجة بيحبها يضحك لنا
طب يضحك ازاي؟ الله اعلم احنا ما الكيفية ايه؟ ما نعلمهاش بس بيضحك بيضحك بس نفهم ايه من الضحك؟ والرضا. نفهم الفهم الفطري. او الفهم الفطري. مش الناس اللي عمالة يعني دماغها بتهرب في حتت تانية
يقول لك طب يضحك ازاي؟ طب يضحك بصوت ولا بنص يا عم انت ما لك ومال كده ده الرجل الاعرابي البسيط جدا لما سمع ان الله يضحك قال يا رسول الله او يضحك ربنا
قال نعم قال لا نعدل من رب يضحك خيرا لا طالما بيضحك يبقى احنا نحسن الزن بينا لا نعدو من رب ايه؟ يضحك خيرا. اسمع افضل الشهداء الذين يقاتلون في الصف الاول فلا يلفتون وجوههم حتى يقتلوا
اولئك يتلبطون في الغرف العلى من الجنة. يضحك اليهم ربهم. فاذا ضحك ربك الى عبد في موطن فلا حساب عليه. من ضحك الله اليه فلا حساب عليه. الله اكبر. شف لما ربك يضحك لك
اسمع يضحك الله الى رجلين يقتل احدهما الاخر كلاهما في الجنة. يقاتل هذا في سبيل الله عز وجل فيستشهد ثم يتوب الله على القاتل فيسلم فيقاتل في سبيل الله عز وجل فيستشهد. اسمع بقى الحديث العظيم ده. تقول طب انا ما عنديش فرصة اللي جت في سبيل الله
لأ لازم تبقى عازم قلبك على كده من لم يغزو ولم يحدث نفسه بغزو مات على شعبة من الايه؟ من النفاق. ومن سأل الله تعالى منازل الشهداء بلغه ايه؟ بلغه الله
الله اياه وان مات على ايه؟ على فراشه. لا دي لازم نية منعقدة عند المسلم على طول. نية منعقدة عند المسلم طوال الوقت. الله المستعان. فربنا اسمع بقى دي بقى دول كانوا في الجهاد طب في حاجات اهي سهلة وجميلة
ربك عز وجل كرمك بها بيحبك وبيضحك اليك اذا فعلتها يقول رسول الله صلى الله عليه وسلم ثلاثة يحبهم الله عز وجل. مش نفسك ربنا يحبك؟ اهو. ويضحك اليهم فابشر بهم. وفي رواية ويتبشبش لهم
الذي اذا انكشفت فئة قاتل وراءها بنفسه لله عز وجل فاما ان يقتل واما ان ينصره الله ويكفيه واحد لما الناس كلهم تخلوا هو ايه؟ ثبت ركز في دي ركز في ان في باب من ابواب الايه؟ الخير في حياة المسلمين الناس انفضت عنه وانت ايه
ثبت الناس اهملته وانت وقفت فيقول الله انظروا الى عبدي كيف صبر لنفسه والذي له امرأة حسناء وفراش لين حسن. طبعا بعض الناس اول ما يسمع الكلام ده يقول لك ايه؟ الحمد لله انا مش داخل في الحديس ده. ما حدش عاجبه حاجة. انت عايز مين يعني؟ يعني امرأة حسناء
في احسن تقويم. ربك بيجعل مودة ورحمة. الله المستعان. والذي له امرأة ايه؟ حسناء وفراش لين حسن. يقول لك يا عم بقى ده الناس اللي عايشين في القصور على اساس ان حضرتك بتنام على زلط
وعلى اساس ان المرتبة بتاعتك ايه؟ حديد صلب لأ ما الحمد لله فراش لين حسن فيقوم من الليل فيقول الله عز وجل يبقى دي حاجة بسيطة قوي قوي. واحد دخل كده
على بيته عنده الحمد لله امرأة حسناء وعنده فراش لين ولو غيره كان رقد خلاص والشباب اللي ما اتجوزوش ما يركزوش قوي في حتة امرأة حسناء دي. ركزوا في الفراش بس. اه اللي تخش كده بتبص على
السرير كده وانت جاي تعبان يعني تبقى نفسك تفضل حاضنة لغاية الصبح. يعني احساس رهيب جدا. الله المستعان. فيقوم من الليل. قام بس يصلي ليه فيقول الله عز وجل يذر شهوته
فيذكرني ويناجيني ولو شاء رقدت سبحان الله يحضرني هنا جدا موقف النبي صلى الله عليه وسلم وهو جاي بقى منهك وتعبان طوال النهار ويدخل على امنا عائشة وهو يحب قربها وهي احب
احب الناس اليه صلى الله عليه وسلم ويقول يا عائشة ذريني اتعبد لربي. ويقف ليلة كاملة صلى الله عليه وسلم ينصب قدميه الشريفتين صلى الله عليه وسلم. ويصلي ويبكي صلى الله
حد تورم قدميه الشريفتين حتى يطلع الفجر وهو يفعل ذلك صلى الله عليه وسلم. فعلا النبي صلى الله عليه وسلم احق بهذا الكلام يظهر شهوته فيذكرني ويناجيني ولو شاء رقد. طب ده تاني واحد. التالت بقى والذي يكون في سفره. واحد يقول لك بقى طب انا
ما عنديش مش متجوز وبتاع وبعدين الموضوع بتاع الفراش اللين والمراءة الحسناء ده مش جايب معي خالص. خلاص فيه باب تاني. والذي يكون في ايه في سفر وكان معه ركن. ما فيش بقى امرأة حسناء اهو. يعني انت ايه واحد ومعه اصحابه مسافرين
اه واحد ومع ناس وكان معه ايه؟ ركب. فسهروا ونصبوا ثم هجعوا يعني هم سهروا في حاجة تعبوا في حاجة. عشان كده يا اخوة برضه يعني يستحب حتى لو كنا في خير
وقعدنا يسهلنا واحنا ربما انسان يفرط في مثل ذلك. في خير واتشغل وسهر وتعب انه ايه؟ يعني يهجع يعني بايه اسف يقوم كده يعني حتى ولو شيء يسير. ثم هجعوه فقام من السحر في سراء او ضراء
يعني تعبان مستريح قام ايه؟ صلى كده ركعتين. لا يضحك الله اليه. من ضحك الله اليه فلا حساب عليه شوفوا ربنا هيضحك له عشان هذا الشيء اليسير. ربك كريم. ربك شكور. ربك ودود. ربك حليم سبحانه وتعالى
النبي صلى الله عليه وسلم يقول ان الله عز وجل ينشئ السحاب فينطق احسن النطق ويضحك احسن الضحك. حديس في السلسلة الصحيحة. ربك عز وجل يضحك. في الحديث يتجلى لنا ربنا عز وجل يوم القيامة
ضاحكا الله شوف بقى سبحان الله في اليوم ده ربك عز وجل ايه يضحك لمين؟ لعباده الصالحين وعباده المؤمنين. التكريم مش في الدنيا بس. تكريم كمان في الاخرة. تكريم كمان يوم القيامة
ربك يحبك. في الحديث ضحك ربنا من قنوط عباده وقرب غيره يعني ايه يا اخوان يعني ايه قنوط عبادي وقرب غيره؟ ايأس لما الدنيا قفلت والموضوع ايه؟ قريب قوي. فلا اقسم بالايه؟ بالشفقة
والليل وما وسق والقمر اذا اتسق شف اقل من نص ساعة التلات حالات دول لا تركبن طبقا عن ايه؟ عن طبق كل يوم هو في شأن ضحك ربنا من قنوط عباده وقرب غيره. قال ابو رزين يا رسول الله ويضحك ربنا؟ قال نعم. قال لن
ما من رب يضحك خيرا ازاي هو فهم هذا الفهم الفطري وهذا التعامل الفطري مع اسماء الله وصفاته. مش التعامل اللي بيحرموا نفسهم من النور والخير والبركة اللي في الاسماء والصفات
بان يفسح المجال للشيطان انه ياخده لتأويل ولا لتعطيل ولا لتشبيه ولا لتمثيل لأ هذا الايه التعامل الفطري مع اسماء الله صفاته. وعن ابي هريرة رضي الله عنه عن النبي صلى الله عليه وسلم
فذكر قول الرجل الذي هو اخر من يدخل الجنة. فيقول يا ربي لا اكون اشقى خلقك فلا يزال يدعو ويسأله حتى يضحك الله تعالى منه فيدخله الجنة. دي كانت بعض الاحاديث التي جاء فيها ان ربك يضحك لك
احبك يعني شف انا وانت نبقى مقصرين ونقوم بس كده واحد يخش بيته فيقول اصلي ركعتين كده قبل ما انام بس كده يضحك الله عز وجل منك يحبك ولا ما يحبكش
بحبك ربي يحبك. فيه صفة تانية جميلة لربنا اسمها صفة قال لي العجب مش العشب؟ العجب ان ربنا يعجب تقريبا بس زي حاجة كده اشبه عندنا بالاعجاب ان انت مسلا تعجب بفصاحة فلان تعجب باسلوب فلان تعجب بفعل حسن فعله فلان تعجب بكرم صدر من فلان
فاسمع الى هذا الحديث عن ابي هريرة ان رجلا اتى النبي صلى الله عليه وسلم فقال اصابني الجهد وفي رواية اني مجهود. الجهد يعني ايه الفقر والحاجة والفقر. فبعث الى نسائه فقلن والذي بعثك بالحق ما معنا الا الماء. لا اله الا الله
شف تسعة ابيات يرسل اليها ما عندهمش الا ايه لا مي وانا وانت تبقى التلاجة فيها ومش عارف المطبخ فيه ومش عارف ايه. وعشان خاطر الاموال ضاقت شوية في الجيب. تلاقيه عمال يتساخط على
ويرى نفسه محروما شف خير خلق الله سبحانه وتعالى ما كانش شايف ده المقاس المحبة خالص ربنا عز وجل يقول ايحسبون انما نمدهم بهم مال وبنين نسارع لهم بالخيرات رسالة له في الخيرات بل لا يشعرون
ما كنش المقياس عنده ان معه ولا مش معه؟ لا لا مش ممكن مش معه يمر على بيته هلال تلو هلال تلو الهلال ما يوقد في بيته نار النهاردة ما طبخوش مسلا مرة في الاسبوع اسبوع مرة كم يوم مرة قال لهم طب اخش الدنيا تبوظ خالص
لا الهلال طول الهلال ما يوقد في بيته الا نار ويمر على نبي الهلال تلو الهلال ت الهلال يكون طعام اهل الاسودان التمر والماء صلى الله عليه وسلم بابي هو وامي صلى الله عليه وسلم
يخرج من بيته فيلقى ابا بكر فيقول ما اخرجك فيقول والله ما اخرجني الا الجوع. فيقول انا اخرجني الذي اخرجك يا رسول الله يدخل عليه سيدنا عمر بن الخطاب فيجده قد تتوسد وسادة حشوها ليف. والحصير قد اثر في جنبه الشريف
في غرفة متر ونص في مترين فش مكيفة باعوا فيها ستاير وفيها سجاد وفيها مش عارف فايبر وفيها لا ما فيش الكلام ده. وسيدنا عمر لما يرى النبي صلى الله عليه وسلم في هذه الحالة مات ملك دموع. فيقول ما يبكيك يا عمر؟ يقول يا رسول الله انت فيما ارى وكسرى وقيصر فيما تعلم
يقول يا عمر ما يرضيك ان تكون لهم الدنيا ويكون لها الاخرة؟ لم يرى نفسه محروما صلى الله عليه وسلم كان راضي عن الله كان يعلم ان ربنا يحبه حتى وان لم يؤتيه من متاع الدنيا ايه
شيئا مش مقياس ان ربنا يحبك انه بيديك من متاع الدنيا. لا بالعكس الله المستعان فبعث الى نسائه فقلن والذي بعثك بالحق ما معنى الا الايه؟ الا الماء. فقال رسول الله صلى الله عليه وسلم من يضم او يضل
هذا يرحمه الله باليوم مين يضيف هذا ويرحمه الله وشف بقى انت تستحضر دي. ان انت استضافة حد تستجلب لك الرحمة فقال رجل من الانصار يقال له ابو طلحة انا. هنشوف بقى ركز معي. اللي قال انا ده كان ايه بقى؟ كان مثلا من اغنياء الصحابة
كان اه صاحب مطعم من اكبر المطاعم في المدينة المنورة كان مش عارف عنده زروع وعنده بساتين وعنده وعنده لأ بس آآ استوقفته ايه؟ يرحمه الله. قال لك اخده انا
هنشوف ايه اللي حصل؟ يعني هو بقى احنا متصورين ان هو ايه وهو بقى متشجع كده ومتحمس وخده من ايده انا وبسرعة وجري متصورين ان ايه ان الدنيا بقى عنده في البيت هنشوف ايه اللي حصل
فانطلق به الى امرأته فقال اكرمي ضيف رسول الله صلى الله عليه وسلم طبعا احنا لا زلنا متوقعين اكرمي يعني طلعي اللي عندك بقى طلعي البط والوز اللي في اللي الواحد النهاردة يبخل بسندوتش طلعي اللي عندك كله يجي له ضيف تلاقيه ايه؟ يعني
لا ما تحطيش البتاع كله. تقول لي اعمل البط نص البط بس كفاية. هو شكله هيبقى شبعان ان شاء الله اكيد متعشى قبل ما ييجي ما هو يمكن متعشي امبارح. لأ
شف قال اكرمي ضيف رسول الله لا تدخري شيء هاتي اللي عندك كله وحطيه. وفيه ناس سبحان الله لا يزال عندهم هذا الكرم. يعمل ايه؟ تلاقيه بيجيب كل اللي عنده لدرجة انه يحط حاجات جنب بعضيها ما لهاش دعوة ببعضها
يعني ممكن تلاقيه حاطط لك مش عارف بتاعة مشططة وجمبها بتاعة حلوة هو عايز يعمل ايه؟ لو عرف يحط لك عيل على المائدة يحطه لك. يعني هو كريم النفس سخي النفس
هات اللي عندك كله مش ايه لأ كفاية تلات اصناف مية مية اكل اكتر من كده حلو قوي كده خل بقى يوفر اكرمي ضيف رسول الله لا تدخري شيء مش هحط كله قدامه
فقالت والله ما عندنا الا قوت الصبيان ده مش اكل يؤكلك انا. يعني مش هم انا وانت. ما عندناش الا الايه؟ خد بالك الا ايه؟ لا ركز معي قوت. القوت ده ما يتقوت به. اللي هو
الحد الادنى اللي هو العيل يعني ايه؟ اخره نص رغيف يدوبك اللي يسد رمقه شوية مش بقى ايه لأ قوة الصبيان قوة الصبيان طبعا بقى مش الشيبسي والاندومي ومش عارف والايه والكريب والمش عارف والبيتزا لأ ده ايه قوة
هو ده اللي عندنا فقال هيئي طعاما. قال بقى ايه؟ خلاص بقى ناخده من ايديه كده. يا رسول الله انا اسف والله ما طلعش في البيت حاجة معلش ما كناش مستعدين
طب العيال ده برضو دليل بس دي اللي بيه العلماء على ايه؟ على اللي يقعد يقول لك لا اصل عيالي لا مش ما هو ممكن في موقف موقفين تلاتة اربعة ممكن يبقى
الفقير او الجائع اولى من ابنك وربنا مش هيضيع لك ابنك برضو. ومش هيضيع لك اهلك انما هو البعض يقول لك ايه؟ لا اصل البيت ويحرم وعيالي ومش عيالي. يا سيدي يعني ما
ويكون فيه زيادة فالراجل ده اهو شوف جاي ايه هو بابنا مين على مين بدنا نضيف على ايه؟ على ابنه. بات دا اخوه على ابنه. ايه المشكلة؟ ما هو عادي يعني وما يهلكوش. وان شاء الله رب العالمين ربنا مش هيتركه. وما يجراش حاجة
وبيطعم ابنه النهاردة وامبارح وبكرة وبعده ما موقف. انما تيجي تلاقي مسلا واحد ايه؟ يقول لك لا لا اصل ممكن واحد من الاخوان يقول لك لا لا لا اصل انا ايه عندي
الواد ومش العيال ومش العيال وكزا لا فنشوف اهو ده الراجل سبحان الله فقال فقالت والله ما عندنا الا قوت قوت للصبيان. فقال هيئي طعامك واصلحي سراجك ونيمي لانك اذا ارادوا عشاء شف سبحان الله
حاجة اصلا مش مش سهلة على نفس الانسان فهيأت طعامها واصبحت سراجها ونومت صبيانها بصراحة ان تعجب من الراجل ده بقى وكرمه وايثاره وبذله تعجب اكتر من ايه؟ من مراته ومواتاتها له على هذا الامر. عشان كده انا باقول لكم والله العظيم ربنا يسألكم عن النساء اللي في البيوت دي
ربنا يسألك عن انها ايمانها ضعيف وانت السبب والمرأة غير الراجل خليها تسمع خليها تشارك خليها تروح لان هي بطبيعتها اصلا اكتر مني ومنك تأثرا بالفتن المرأة اصلا عندها طبع ايه؟ طبع حب الاكتناس
مش تبقى نفسها سخية وكريمة ومش عارف وتبقى الا لما اتحط في بيئة ايمانية احنا اللي بنعمل فيهم كده ونيجي نشكي نقول لك قلت لها مش عارف هنعمل ايه ما هو انت السبب
انت نفسك لو قعدت يومين تلاتة ما بتسمعش عن ربنا. انت لما تقعد مجلس زي كده وبتقوم بتحس ان انت مختلف. انت متصور هي ايه؟ وهي اضعف منك وهي اضعف منك في المسألة الايمانية دي
يقعد يقول لك اصل مش عارف ايه عشان بتخرج من البيت يا عم الحج. سبها ساعة ولا ساعتين سبها عشان تواتيك على الخير ما تبقاش حجر عثرة لك في الخير. واقفة في وشك في الخير. انما كل اللي بتعمله بعيد عن
ربنا فطبيعة الحال ايه؟ هيبقى ده تصرفها. انما هم دول كانوا مهتمين ان هم لا يخرج وهي تسمع وهو يسمع والنبي يخصص يوم ويقوم للنساء لازم هي لازم تسمع ولازم لانها ايمانها يضعف مش هتواتيك على خير مش تكون بقى المرأة اللي بتساعدك على الخير والمرأة الصالحة فان تعجب من من ان الراجل عمل كده
تعجب اكثر من ان المرأة ايه؟ او المرأة ايه؟ واتته على ذلك. رغم انها بطبيعتها رحمتها بالصبيان اكتر وحب الاتنازة عند المرأة ايه؟ اكبر. بس هو هو اللي بيقول عليه ده. الله المستعان
فهيئت طعامها واصبحت سراجها ونومت صبيانها ثم قامت كانها تصلح سراجها فاطفأته وجعلا يريانه انهما يأكلان. العلماء بيقولوا ده كان قبل نزول اية الحجاب. ماشي وجعل يريانه انهما ايه؟ يأكلان كانهما ايه؟ ياكلوا
عشان ايه ياكل براحته واكل الضيف وبات طاويين مش واحد النهارده يقول لك لا لا اصل انا لو طلعت من الاكل هينقص فمش هنشبع اوي مش هن مش هنتجشأ. بات ايه
يعني خلي بالك هو طاوي ومراته طاوية واولاده باتوا طويل فبات طاويين فلما اصبح غدا الى رسول الله صلى الله عليه وسلم النبي ما يعرفش حاجة هو ما قالش النبي حاجة
ولا جاها تاني يوم ايه الصبح ايه؟ اي خدمة يا رسول الله زبطت الضيف بتاعك. انت ما تعرفش بقى انا عملت ايه في الضيف بتاعك؟ مش مهم هو مش شاغل باله بالايه؟ بالانسان
انا اكرمت واكرمت وعملت والله كان عندنا ضيف كده بس والله اكرمناه وودناه لأ ما حدش يعرف حاجة النبي صلى الله عليه وسلم فشوف ربك ابى الا ان يبشره في ايه
في حياتي وهو يدب على الارض فقال لقد ضحك الله او عجب الله من فعالكما بضيفكما الليلة وانزل الله ويؤثرون على انفسهم ولو كان بهم خصاصة. ومن يوق شح نفسه فاولئك هم المفلحون
يعني ابا طلحة الانصاري وامرأته وده متفق عليه. الحديث متفق عليه عشان كده ما تتعجبش بقى ان يحصل ايه لابو طلحة ده بعد كده؟ فاكرين سيدنا ابو طلحة فاكرين له موقف تاني بعد كده
كان عنده حائط الحائط ده افضل حائط في المدينة الحائط يا اخوة اللي هو بستان بس ايه فيه كمية نخل مهولة كان العرب يسموه ايه؟ حائض. يعني عنده بستان بقى مليان نخل. ومليان حاجة كده تشرح القلب
شفت ازاي ربك وسع عليه وربنا وسع عليه. عمل ايه بصدق به برضو. يعني شف هو ايه منهجية. يبقى جوة ليلة شف اورثه قد ايه ولما جاله عمل به ايه برضو؟ تاني. هي دي الناس فعلا اللي فاهمة الدنيا. مش احنا
فعجب الله من صانعه ضحك الله عز وجل من صانعه وفي حديث عقبة بن عامر مرفوعا تعالى نشوف مسال تاني لحد ربنا عز وجل ده يا جماعة كده بنقول اشبه بالاعجاب في عرفنا احنا كبشر
ان ربنا عجب من ايه من صنيعه ضحك له رضي عنه فرح به يعجب ربك من راعي غنم في رأس شظية جبل يؤذن بالصلاة ويصلي فيقول الله عز وجل انظروا الى عبدي هذا
ويقيم الصلاة يخاف مني قد غفرت لعبدي وادخلته الجنة سبحان الله ان انت في مكان ايه لا يطاع الله سبحانه وتعالى فيه. ترفع اسم الله عاليا وايه؟ وتصلي وتحافظ على طاعة
الله سبحانه وتعالى. مش الواحد يبقى عمال بيهرب من ايه؟ من العبادة. ومكسوف من الشريعة. لا شف قد غفرت لعبدي وادخلته الجنة. وفي صحيح سنن ابي داود عن علي قال النبي صلى الله عليه وسلم ان ربك
من عبده اذا قال اغفر لي ذنوبي يعلم انه لا يغفر الذنوب غيري. الله سبحانه وتعالى يضحك له ويفرح به ويعجب منه لما العبد يستغفر الله سبحانه وتعالى. وفي الحديث الصحيح ان ربك يعجب للشاب لا صبوة له. شاب صالح نشأ في عبادة الله عز
عز وجل فايه ما يكونش له صبوة للحرام ما يكونش له ميل للحرام. وعن عبدالله بن مسعود قال قال رسول الله صلى الله عليه وسلم عجب وربنا من رجلين رجل ثار عن وطائه
ولحافه ثائر يعني قام عن وطائي ولحافه. من بين حبه واهله الى صلاته. فيقول الله لملائكته انظروا الى عبدي سار عن فراشه ووطائه من بين حبه واهله الى صلاته رغبة فيما عندي وشفقا مما
ورجل غزا في سبيل الله فانهزم مع اصحابه فعلم ما عليه في الانهزام. وماله في الرجوع فرجع فاهريق دمه فيقول الله لملائكته انظروا الى عبدي رجع رغبة فيما عندي وشفقا مما عندي حتى اريق دمه
فضل يا اخوة احنا لا نقول الا حديثا صحيحا او حسنا. فشوف سبحان الله الله يعجب من هذا الفهم. وعن ابي هريرة رضي الله عنه عن النبي صلى الله عليه وسلم قال عجب
والله من قوم يدخلون الجنة في السلاسل. وفي الصحيح قلنا من هم؟ قال قوم من العجم يسبيهم المهاجرون يدخلونه في الاسلام. سبحان الله! ربك يفرح بك برضو. لما تضطر فتؤمن. مش يضطر ويصر. يعني فيه واحد
يضطر يوه انا ما كنتش عايز اجي بس جيت بقى وخلاص فلما يجي يعمل ايه لما يضطر لا يصر ما يصرش بقى انا مش جاي وهو يشوف بقى لأ بالعكس
فهو لما يضطر لأ ايه يؤمن ويستغل هذا الامر فهذا يعجب الله عز وجل منه. يعني المظهر العاشر من المظاهر حب الله لك انه يكره مسائتك. فاكر فاكر في الحديث
وما ترددت عن شيء انا فاعله ترددي عن نفس المؤمن يكره الموتى وانا اكره مساءته. وفي رواية ولابد له ايه؟ منه. يكره ان يسوءك. بالله عليك في مودة كهذه المودة
في محبة هذه المحبة يكره انه يسوءك بما لابد لك منه. لا تزال هناك مظاهر اخرى لحب الله لك ولتودده لك سبحانه وتعالى فتعرف علي في المرة القادمة ان شاء الله. اقول قولي هذا واستغفر الله لي ولكم. والسلام عليكم ورحمة الله وبركاته
يقين وثباتا. وارزقني عملا يرفعني فمقامك يا لو في قلبي وكذلك حبك يملك كوني فاخافك صدقا واهابك. ورجاءك ما يابا ظني وابي ذلك اقدرك الهي قدرك واجلك وكفاءة عني